કનેવાલ તળાવની વચ્ચોવચ આવેલા ટાપુ પર પાંત્રીસ પરિવારો રહે છે. આ પરિવારોના ૧૬૦થી વધુ મત છે. તેઓ ૭૦ વર્ષથી પોતાના મતાધિકારનો ઉપયોગ કરવા કનેવાલ તળાવના ટાપુ પરથી ૨૦થી ૨૫ મિનિટનું અંતર કાપીને બોટ દ્વારા વરલી ગામે મતદાન કરવા જાય છે. તેમને માટે મતદાન મથક સુધી પહોંચવા કોઇપણ પ્રકારની વિશેષ વ્યવસ્થા ઊભી નથી કરવામાં આવતી કે આટલાં વર્ષોમાં એ ટાપુ પર મતદાન કેન્દ્ર શરૃ કરવાની પણ ક્યારેય કોઇ હિલચાલ નથી થઇ. સોજિત્રા વિધાનસભા મત વિસ્તારમાં સમાવિષ્ટ કનેવાલ તળાવના ટેકરા પર રહેતા પરિવારો મતદાનના દિવસે હોડીમાં બેસીને મતદાન કરવા જાય છે.